Diari Oficial de la Generalitat Valenciana


Sumari del DOGV 7740, del 14-03-2016 (2016/1817)

RESOLUCIÓ de 25 de febrer de 2016, de les direccions generals de Política Educativa, de Formació Professional i Ensenyaments de Règim Especial i de Centres i Personal Docent, per la qual s'estableixen les dates de les proves i avaluacions extraordinàries en Educació Secundària Obligatòria, Batxillerat, Formació Professional, ensenyaments artístics professionals i ensenyaments esportius, durant el curs 2015-2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7740

Data del DOGV
:   14-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1817


Data del document
:   25-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 25 de febrer de 2016, de les direccions generals de Política Educativa, de Formació Professional i Ensenyaments de Règim Especial i de Centres i Personal Docent, per la qual s'estableixen les dates de les proves i avaluacions extraordinàries en Educació Secundària Obligatòria, Batxillerat, Formació Professional, ensenyaments artístics professionals i ensenyaments esportius, durant el curs 2015-2016. [2016/1817]  
La Resolució de 15 de juny de 2015, de les direccions generals de Centres i Personal Docent, i d'Innovació, Ordenació i Política Lingüística, per la qual es dicten instruccions en matèria d'ordenació acadèmica i d'organització de l'activitat docent als centres que impartisquen Educació Secundària Obligatòria i Batxillerat durant el curs 2015-2016, fixa en el punt 2.5 de l'annex el calendari d'avaluacions i recuperacions.  
  
La Resolució de 7 de juliol de 2015, del secretari autonòmic d'Educació i Investigació, per la qual es modifica parcialment la Resolució de 15 de juny de 2015, de la Direcció General de Centres i Personal Docent, que fixa el calendari escolar del curs acadèmic 2015-2016, i la Resolució de 15 de juny de 2015, de les direccions generals de Centres i Personal Docent, i d'Innovació, Ordenació i Política Lingüística, per la qual es dicten instruccions en matèria d'ordenació acadèmica i d'organització de l'activitat docent als centres que impartisquen Educació Secundària Obligatòria i Batxillerat durant el curs 2015-2016, d'una banda, modifica el calendari d'inici de curs i, d'altra banda, estableix en l'apartat tercer que la prova extraordinària es farà en les dates que determine la direcció general competent en la matèria, de conformitat amb la normativa vigent.  
La Resolució de 26 de juny de 2015, de la Direcció General de Centres i Personal Docent, Direcció General d'Innovació, Ordenació i Política Lingüística, i de la Direcció General de Formació Professional i Ensenyances de Règim Especial, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2015-2016 impartisquen cicles formatius de Formació Professional Bàsica, de grau mitjà i de grau superior dicta instruccions que faciliten la gestió docent de la Formació Professional en tots aquells aspectes que garantisquen el desenrotllament educatiu de l'alumnat, complementant la normativa vigent que regula el funcionament dels centres d'Educació Secundària Obligatòria i Batxillerat.  
Per aquest motiu, la present resolució fixa les dates de realització de les proves extraordinàries.  
Per tot això, en virtut de les atribucions que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Ensenyaments compresos en l'aplicació  
La present resolució serà aplicable als ensenyaments següents:  
1. Educació Secundària Obligatòria, entenent-s'hi inclosos els programes de diversificació curricular i formació de persones adultes.  
2. Batxillerat.  
3. Cicles formatius de Formació Professional Bàsica, grau mitjà i de grau superior de Formació Professional específica així com els programes formatius de qualificació bàsica.  
4. Ensenyaments professionals de Música.  
5. Ensenyaments professionals de Dansa.  
6. Cicles formatius de grau mitjà i de grau superior d'ensenyaments professionals d'Arts Plàstiques i Disseny.  
7. Ensenyaments esportius de grau mitjà i de grau superior, en modalitat no intensiva.  
  
Segon. Ensenyaments previs als procediments d'accés a la universitat  
  
Als efectes de l'aplicació de la present resolució, tindran la consideració d'ensenyaments previs als procediments d'accés a la universitat els següents:  
1. El segon curs de Batxillerat, o el tercer bloc de Batxillerat quan es tracte de la modalitat de Batxillerat nocturn A.  
2. El segon curs de cicles formatius de grau superior de Formació Professional, l'últim bloc dels cicles formatius de grau superior quan es cursen en la modalitat d'horari especial, o en situacions especials en què l'alumnat de cicles formatius de grau superior estiga en condicions d'obtindre el títol.  
3. El sisé curs d'ensenyaments professionals de Música.  
4. El sisé curs d'ensenyaments professionals de Dansa.  
5. El segon curs de cicles formatius de grau superior d'ensenyaments professionals d'Arts Plàstiques i Disseny.  
6. El cicle de grau superior dels ensenyaments esportius de grau superior, en modalitat no intensiva.  
  
Tercer. Calendari de proves i avaluacions extraordinàries del curs 2015-2016  
1. Als centres públics, les proves extraordinàries d'avaluació es faran a partir del dia 16 de juny de 2016 en tots els ensenyaments previs als procediments d'accés a la universitat que es defineixen en l'apartat segon de la present resolució. En la resta d'ensenyaments, aquestes proves es faran als centres públics a partir del dia 28 de juny de 2016.  
  
2. Als centres privats, la persona física o jurídica que tinga la titularitat determinarà les dates de realització de les proves extraordinàries d'avaluació per als diferents ensenyaments, i les proves extraordinàries corresponents a cada ensenyament no podran iniciar-se fins després de la finalització de les activitats escolars del curs acadèmic 2015-2016 en l'ensenyament respectiu, segons el que estableix la Resolució de 7 de juliol de 2015, del secretari autonòmic d'Educació i Investigació, per la qual es modifica parcialment la Resolució de 15 de juny de 2015, de la Direcció General de Centres i Personal Docent, que fixa el calendari escolar del curs acadèmic 2015-2016, i la Resolució 15 de juny de 2015, de les direccions generals de Centres i Personal Docent, i d'Innovació, Ordenació i Política Lingüística, per la qual es dicten instruccions en matèria d'ordenació acadèmica i d'organització de l'activitat docent als centres que impartisquen Educació Secundària Obligatòria i Batxillerat durant el curs 2015-2016.  
  
3. Els centres, en virtut de la seua autonomia pedagògica i organitzativa, establiran els dies en què tindran lloc les proves, a partir de les dates indicades en els apartats anteriors. En tot cas, les avaluacions i les proves extraordinàries del curs 2015-2016 hauran d'haver acabat i se n'hauran d'haver entregat les qualificacions amb anterioritat al dia 28 de juny de 2016, per a l'alumnat d'ensenyaments previs als procediments d'accés a la universitat segons es defineixen en l'apartat segon de la present resolució, i amb anterioritat al dia 6 de juliol de 2016, per a l'alumnat dels ensenyaments restants.  
  
De conformitat amb el que disposen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contra el present acte, que no posa fi a la via administrativa, es podrà interposar un recurs d'alçada davant de la Secretaria Autonòmica d'Educació i Formació en el termini d'un mes a comptar de l'endemà de la seua publicació.  
  
  
València, 25 de febrer de 2016.- El director general de Política Educativa: Jaume Fullana Mestre. La directora general de Formació Professional i Ensenyaments de Règim Especial: Marina Sánchez Costas. El director general de Centres i Personal Docent: Joaquín Carrión Candel.